CELEX: C2005/257/12
Language: sk
Date: 2005-10-15 00:00:00
Title: Vec C-327/05: Žaloba podaná 30. augusta 2005 Komisiou Európskych spoločenstiev proti Dánskemu kráľovstvu

15.10.2005   
            
            
               SK
            
            
               Úradný vestník Európskej únie
            
            
               C 257/7
            
         Žaloba podaná 30. augusta 2005 Komisiou Európskych spoločenstiev proti Dánskemu kráľovstvu
   (Vec C-327/05)
   (2005/C 257/12)
   Jazyk konania: dánčina
   Komisia Európskych spoločenstiev, v zastúpení: N. B. Rasmussen a A. Caeiros splnomocnení zástupcovia, s adresou na doručovanie v Luxemburgu, podala 30. augusta 2005 na Súdny dvor Európskych spoločenstiev žalobu proti Dánskemu kráľovstvu.
   Žalobca navrhuje, aby Súdny dvor:
   
               1)
            
            
               určil, že Dánske kráľovstvo si nesplnilo svoje povinnosti spočívajúce v riadnom a úplnom zosúladení smernice Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky tým, že prijalo a ponechalo v platnosti ustanovenia, na základe ktorých sprostredkovateľ v distribučnom reťazci ručí v rozpore s článkom 3 ods. 3 tejto smernice za rovnakých podmienok ako výrobca,
            
         
               2)
            
            
               zaviazal Dánske kráľovstvo nahradiť trovy konania.
            
         Žalobné dôvody a hlavné tvrdenia
   Podľa § 10 dánskeho zákona o zodpovednosti za škodu spôsobenú vadnými výrobkami (Produktansvarslov) „sprostredkovateľ zodpovedá za škodu spôsobenú vadnými výrobkami bezprostredne poškodenému alebo ďalším sprostredkovateľom v distribučnom reťazci“.
   Dánske právne predpisy týkajúce sa ručenia sprostredkovateľov mali za následok, že poškodený mohol svoj nárok uplatniť priamo voči sprostredkovateľovi (tento pojem zahŕňa tiež pojem „dodávateľ“ použitý v článku 3 ods. 3 smernice), ak výrobca splnil podmienky uplatnenia nároku vyplývajúce z ručenia výrobcu za vadné výrobky, to znamená, ak poškodený môže dokázať, že mu vadným výrobkom bola spôsobená škoda. Pre takéto ručenie prípadná nedbanlivosť nie je relevantná. Rozhodujúcim je to, či zodpovednosť za vadu výrobku možno pripisovať výrobcovi.
   Každý, komu ako sprostredkovateľovi vznikla zodpovednosť, môže podľa § 11 bodu 3 Produktansvarslov podať žalobu na náhradu škody proti sprostredkovateľovi ako aj proti výrobcovi.
   Toto ručenie sprostredkovateľa je v rozpore so smernicou, ktorý je odôvodnený tým, že podľa smernice výrobcom – a síce iba im – vzniká zodpovednosť nezávisle od zavinenia. Iba v prípadoch, ktoré smernica uvádza v článku 3 ods. 3 môže aj sprostredkovateľovi vzniknúť objektívna zodpovednosť za vadné výrobky.
   Od tejto právnej úpravy sa dánske predpisy odlišujú od tohto systému tým, že zavádzajú povinnosť nahradiť škodu vo forme objektívnej zodpovednosti sprostredkovateľov vo všetkých prípadoch kde by mohol byť za vady výrobku objektívne zodpovedný výrobca.